**তা‘মীরুল মিল্লাত কামিল মাদ্রাসা** বাংলাদেশের একটি ধর্মীয় উচ্চ শিক্ষাপ্রতিষ্ঠান। **তা‘মীরুল মিল্লাত ট্রাস্ট** দ্বারা পরিচালিত মাদ্রাসাটি দেশের সকল মাদ্রাসার মধ্যে শীর্ষস্থানীয় ফলাফল স্থান দখল ছাড়াও ঢাকা বিশ্ববিদ্যালয়সহ দেশের স্বনামধন্য সব বিশ্ববিদ্যালয়ের ভর্তি পরীক্ষায় এই মাদ্রাসার ভালো ফলাফল করতে দেখা যায়।

ইতিহাস
------

১৯৬৩ সালে যাত্রাবাড়িতে ভিত্তিপ্রস্তর স্থাপনের মধ্য দিয়ে এ প্রতিষ্ঠানের সূচনা হয়। ১৯৮৮ সালে এটিকে কামিল শ্রেণিতে উন্নীত করা হয়। সর্বশেষ মেয়েদের জন্য আলাদা ভবন নির্মিত হয়। ১৯৯৭ সালে এর টঙ্গীতে নতুন আরেকটি ক্যাম্পাস চালু করা হয়। ইসলামি মূল্যবোধ, নৈতিক চেতনা থেকে মুসলিম মেয়েদের জন্য ২০০০ সালে শুরুতে মহিলা শাখা খোলা হয়, নাম দেওয়া হয় **তা’মীরুল মিল্লাত মহিলা কামিল মাদ্রাসা**। মহিলা শাখা মাতুয়াইল চট্টগ্রাম বিশ্বরোডের পাশে অবস্থিত। মাদ্রাসার দাখিল আলিম স্তরে বিজ্ঞান ও মানবিক বিভাগ এবং কামিল এম.এ শ্রেণিতে হাদিস, তাফসির ও ফিকহ বিভাগ চালু রয়েছে। ইসলামী বিশ্ববিদ্যালয়, বাংলাদেশের অধীনে ২০১০ সাল থেকে ৪ বছর মেয়াদী ফাজিল সম্মান (অনার্স) কোর্স চালু রয়েছে। ২০১২ সালে টঙ্গীতে বালিকা ক্যাম্পাস চালু হয়।

ক্যাম্পাসসমূহ
-------------

তা’মীরুল মিল্লাত এর বর্তমান মোট ৪ টি স্বতন্ত্র ক্যাম্পাস রয়েছে।

### মীরহাজীরবাগ (যাত্রাবাড়ি, ঢাকা) ক্যাম্পাস

মাদ্রাসাটির প্রথম ক্যাম্পাস এটি। যা মূল ক্যাম্পাস নামে সমধিক পরিচিত। এখানে ছেলে ও মেয়েদের জন্য আলাদা ভবন রয়েছে। ঢাকা মহানগরীর পূর্ব দক্ষিণ উপকন্ঠে যাত্রাবাড়ি মধ্য মীরহাজীরবাগে অবস্থিত। বর্তমানে কামিল শ্রেণিতে হাদিস, তাফসির, ফিকহ ও আরবি সাহিত্য বিভাগ, আল-হাদিস এন্ড ইসলামিক স্টাডিজ ও আদ দাওয়াহ অ্যান্ড ইসলামিক স্টাডিজ বিভাগে অনার্স ও মাস্টার্স চালু রয়েছে। ছাত্র সংখ্যা ৫০০০ এর অধিক।

### মহিলা ক্যাম্পাস

ঢাকা দক্ষিণ সিটি করপোরেশনের আওতাভুক্ত মাতুয়াইল এলাকায় ঢাকা চট্টগ্রাম মহাসড়কের পাশে ক্যাম্পাস অবস্থিত। এ ক্যাম্পাসের কার্যক্রম ২০০০ ইং. সালে শুরু হয়। বর্তমানে কামিল শ্রেণিতে হাদিস, তাফসির ও ফিকহ বিভাগ চালু রয়েছে। ছাত্রী সংখ্যা ২০০০ এর অধিক। অধ্যক্ষ হিসেবে আছেন মুফতি মিজানুর রহমান ।

### টঙ্গী ক্যাম্পাস (বালক)

গাজীপুর সিটি কর্পোরেশনের টঙ্গী থানার অন্তর্গত গাজীপুর এলাকায় ঢাকা-ময়মনসিংহ মহাসড়কের পাশে ক্যাম্পাসটি অবস্থিত । এখানে একটি মসজিদ, দুটি আবাসিক ছাত্র হল, অডিটোরিয়াম ও পুকুর রয়েছে। এ ক্যাম্পাসের কার্যক্রম ১৯৯৭ ইং. সালে শুরু হয়। বর্তমানে হিফজুল কুরআন বিভাগ, দাখিল ও আলিম শ্রেণিতে বিজ্ঞান ও সাধারণ বিভাগ, ফাজিল শ্রেণিতে পাস কোর্স এবং আল কুরআন অ্যান্ড ইসলামিক স্টাডিজ, আল-হাদিস এন্ড ইসলামিক স্টাডিজ ও ইসলামের ইতিহাস ও সংস্কৃতি বিষয়ে অনার্স কোর্স এবং শ্রেণিতে হাদিস, তাফসির ও ফিকহ বিভাগ চালু রয়েছে। ছাত্র সংখ্যা প্রায় ১০ হাজারের অধিক। প্রতিষ্ঠানটির ভারপ্রাপ্ত অধ্যক্ষ হিসেবে বর্তমানে দায়িত্ব পালন করছেন **মাওলানা মিজানুর রহমান** ।

### টঙ্গী ক্যাম্পাস (বালিকা)

এ ক্যাম্পাসের কার্যক্রম ২০১২ ইং. সালে শুরু হয়। বর্তমানে দাখিল ও আলিম শ্রেণিতে বিজ্ঞান ও সাধারণ বিভাগ, ফাজিল শ্রেণিতে পাস কোর্স ও আল কুরআন এন্ড ইসলামিক স্টাডিজ, আল-হাদিস অ্যান্ড ইসলামিক স্টাডিজ, ইসলামের ইতিহাস ও সাংস্কৃতি –এই তিন বিষয়ে অনার্স কোর্স এবং কামিল শ্রেণিতে হাদিস, তাফসির ও ফিকহ বিভাগ চালু রয়েছে।

শিক্ষা ব্যবস্থা
---------------

প্রতিষ্ঠানের ক্যাম্পাসসমূহে বর্তমানে আলিম (এইচএসসি সমমান) শ্রেণি পর্যন্ত বিজ্ঞান ও সাধারণ উভয় শাখা চালু রয়েছে। এবং কামিল পর্যন্ত কুরআন সুন্নাহর গবেষণাধর্মী বিভিন্ন বিষয় (তাফসির, হাদিস, ফিকহ ইত্যাদি) চালু আছে। এছাড়া মীরহাজীরবাগ ও টঙ্গী ক্যাম্পাসে হিফজ বিভাগ চালু রয়েছে।

বাংলাদেশের বিভিন্ন পাবলিক বিশ্ববিদ্যালয়ে (ঢাকা বিশ্ববিদ্যালয়ে) ভর্তি পরীক্ষায় ভালো ফলাফল করতে দেখা যায় এই মাদ্রাসার শিক্ষার্থীদের। প্রতি বছর ঢাকা বিশ্ববিদ্যালয় ভর্তি মেধা তালিকার প্রথম দশে স্থান পায় এই মাদ্রাসার শিক্ষার্থীরা। এছাড়াও দেশের বিভিন্ন সরকারি বিশ্ববিদ্যালয় ও মেডিক্যাল কলেজে ভালো ফলাফল করে এই মাদ্রাসার শিক্ষার্থীরা।

শিক্ষক ও শিক্ষার্থী
-------------------

৪টি ক্যাম্পাস মিলিয়ে বর্তমানে মাদ্রাসার ছাত্র সংখ্যা ১৬ হাজারের অধিক।

সহশিক্ষা কার্যক্রম
------------------

শিক্ষা সফর, সাংস্কৃতিক অনুষ্ঠান, ক্রীড়া প্রতিযোগিতা প্রভৃতি।

### টঙ্গী ক্যাম্পাস

তা‘মীরুল মিল্লাত কামিল মাদ্রাসায় সকল শিক্ষার্থীদের সাধারণ প্ল্যাটফর্ম একটি ছাত্র সংসদ রয়েছে। প্রতি বছর এই ছাত্র সংসদে নির্বাচন হয়ে থাকে। ছাত্র সংসদটির নাম তা‘মীরুল মিল্লাত কেন্দ্রীয় ছাত্র সংসদ (টাকসু)'। ছাত্র সংসদের বর্তমান ভিপি **আব্দুল্লাহ আল মিনহাজ** ও জিএস **মুহাম্মাদ ইকবাল কবির**।

#### ডিবেটিং সোসাইটি

তা‘মীরুল মিল্লাত কামিল মাদ্রাসায় একটি সক্রিয় ডিবেটিং সোসাইটি রয়েছে, তারা বিভিন্ন সময় দেশের বিভিন্ন প্রতিষ্ঠানের সাথে বিতর্ক প্রতিযোগিতায় অংশগ্রহণ করে থাকে। তারা ২০২১ সালে কুমিল্লা বিশ্ববিদ্যালয়কে হারিয়ে বিজয়ী হয়

  

।

#### প্রকাশনা

তামীরুল মিল্লাত কামিল মাদ্রাসায় একটি ত্রৈমাসিক পত্রিকা রয়েছে, যার নাম **ত্রৈমাসিক তা‘মীরুল মিল্লাত**। মাদ্রাসার শিক্ষার্থীরা, শিক্ষকগণ এখানে লেখালিখি করে থাকেন। মাদ্রাসার বিস্তারিত খবরাখবর এখানে স্থান পায়। এছাড়া প্রতিবছবর তিনটি ক্যাম্পাসের বার্ষিকী প্রকাশ করা হয় যেখানে শিক্ষার্থীরা নিজদের প্রতিভা স্বতঃস্ফূর্তভাবে প্রকাশ করে প্রতিভার বিকাশ ঘটাতে পারে।

#### ফটোগ্রাফি ক্লাব

মিল্লাতে অত্যন্ত সক্রিয় ফটোগ্রাফি ক্লাব রয়েছে যার নাম Tamirul Millat Art & Photography Club (TMAPC)। যারা ফটোগ্রাফি, ভিডিওগ্রাফি, সাংবাদিকতা সহ আরো বিভিন্ন ধরনের প্রশিক্ষণের ব্যবস্থা করে এবং শিক্ষার্থীদের উৎসাহ প্রদান করে।

#### তুরাগ শিল্পী গোষ্ঠী

তুরাগ শিল্পী গোষ্ঠীর মূল উদ্দেশ্য সুস্থ্য সাংস্কৃতির বিকাশ ঘটানো। সাংস্কৃতিক অঙ্গনে ভূমিকা পালন এবং নিয়মিত প্রশিক্ষণ দিয়ে থাকে।

#### মিল্লাত সাইন্স ক্লাব

মিল্লাত সাইন্স ক্লাব বিগত কয়েক বছর যাবত বিভিন্ন সাইন্স ফেয়ার এবং অলিম্পিয়াডে সাফল্যের সাথে অংশগ্রহণ করে এবং বিভিন্ন ইভেন্টে ১ম, ২য় ও ৩য় স্থান অধিকার করে। সেই সাথে বিজ্ঞান বিষয়ে সবাইকে উৎসাহিত করা এবং বিভিন্ন প্রোগ্রামের মাধ্যমে প্রশিক্ষণ দিয়ে থাকে।

### মীরহাজিরবাগ ক্যাম্পাস, যাত্রাবাড়ি, ঢাকা

  

**ছাত্র সংসদ**

নেতৃত্বের বিকাশ ও ছাত্রদের প্রতিনিধিত্বের জন্য রয়েছে তা‘মীরুল মিল্লাত কামিল মাদরাসা ছাত্র সংসদ। বর্তমান ভিপি মেহেদী হাসান সিয়াম এবং জিএস ইমন হোসেন।

  

#### প্রকাশনা

তা'মীরুল মিল্লাত কামিল মাদ্রাসা, প্রধান শাখার নিয়মিত প্রকাশনা **দ্বিমাসিক প্রণোদনা**।

#### ডিবেটিং সোসাইটি

মিল্লাত ডিবেটিং ক্লাব (এমডিসি)

#### সাংস্কৃতিক সংগঠন

এ ক্যাম্পাসের সাংস্কৃতিক সংগঠন মিল্লাত সাংস্কৃতিক সংসদ (মিসাস)। এ সংগঠনটি সংগীত, আবৃত্তি, অভিনয়, কিরাতসহ বিভিন্ন সাংস্কৃতিক কার্যক্রম পরিচালনা করে থাকে।

ভর্তি প্রক্রিয়া
----------------

মাদ্রাসাটিতে প্রত্যেক শিক্ষাবর্ষের শুরুতে শিশু থেকে ৯ম শ্রেণি এবং বাংলাদেশ মাদ্রাসা শিক্ষাবোর্ড ও ইসলামী আরবি বিশ্ববিদ্যালয়ের অধীনে পাবলিক পরীক্ষা শেষে অন্যান্য ক্লাসে ভর্তি প্রক্রিয়া চালু রয়েছে। গণপ্রজাতন্ত্রী বাংলাদেশ সরকারের শিক্ষামন্ত্রণালয় ও মাদ্রাসা শিক্ষা অধিদপ্তরের নির্দেশনার আলোকে ভর্তির জন্য লিখিত ও মৌখিক মূল্যায়ণের মাধ্যমে বাছাই করা হয়। শিশু থেকে নবম শ্রেণির ভর্তি পরীক্ষা প্রতিবছর **২৫ ডিসেম্বর** সকাল ১০:০০ টায় প্রতি ক্যাম্পাসে আলাদা আলাদা ভাবে অনুষ্ঠিত হয়। ভর্তি পরীক্ষায় অংশ নেওয়ার জন্য ২৪শে ডিসেম্বর এর মধ্যে স্ব-স্ব ক্যাম্পাসের ওয়েবসাইটে ভর্তি ফরম পূরণ ও এন্ট্রি করে নিতে হয়।

আবাসন ব্যবস্থা
--------------

প্রত্যেকটি ক্যাম্পাসে মাদরাসার নিজস্ব ছাত্রাবাস ও ছাত্রীনিবাস রয়েছে। মাদ্রাসায় ভর্তি হওয়ার পর আগ্রহী শিক্ষার্থীদের সাক্ষাৎকার অনুষ্ঠিত হয়। ছাত্রাবাস বা ছাত্রীনিবাসে সিট খালি থাকা সাপেক্ষে শিক্ষার্থীরা আবাসন সুবিধা পেয়ে থাকে। মাদ্রাসার নিজস্ব ছাত্রাবাসের বাইরে বিপুল সংখ্যক ছাত্রকে বিভিন্ন প্রাইভেট ছাত্রাবাসে অবস্থান করতে হয়। এসব ক্ষেত্রেও মাদ্রাসার প্রত্যক্ষ ও পরোক্ষ মনিটরিং ব্যবস্থা বিদ্যমান।

আরও দেখুন
---------

* ঢাকা জেলার আলিয়া মাদ্রাসা
* বাংলাদেশের কামিল মাদ্রাসা
* পাবনা আলিয়া মাদ্রাসা

তথ্যসূত্র
---------

1. ↑  "অব্যাহত সফলতায় এবারও শীর্ষে টঙ্গী তা'মীরুল মিল্লাত"। *Jugantor* (ইংরেজি ভাষায়)। সংগ্রহের তারিখ ২০২১-০৬-০২।
2. ↑  "সাফল্যের ধারাবাহিকতায় তা'মীরুল মিল্লাত কামিল মাদ্রাসা টঙ্গী"। *thedailycampus.com*। সংগ্রহের তারিখ ২০২১-০৬-০২।
3. ↑  "ঢাবির ভর্তি পরীক্ষায় এবারও তামীরুল মিল্লাতের চমক"। *thedailycampus.com*। সংগ্রহের তারিখ ২০২১-০৬-০২।
4. ↑  "Tamirul Millat Kamil Madrasah Tongi"। *tm.edu.bd*। সংগ্রহের তারিখ ২০২১-০৬-২৮।
5. ↑  mamun, abdullah। "ঢাবিতে এক মাদরাসা থেকেই চান্স পেয়েছে ৮৪ জন" (ইংরেজি ভাষায়)। সংগ্রহের তারিখ ২০২১-০৬-০২।
6. ↑  "এবারও ঢাবির ভর্তি পরীক্ষায় তামীরুল মিল্লাতের চমক"। *দৈনিক শিক্ষার আলো* (ইংরেজি ভাষায়)। ২০১৯-১০-১৪। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৬-০২।
7. ↑  "ঢাবির 'ঘ' ইউনিটে প্রথম মাদ্রাসা ছাত্র"। *Bangladesh Journal Online*। সংগ্রহের তারিখ ২০২১-০৬-০২।
8. ↑  "শর্ত পূরণের পরও ঢাবিতে বিভাগ পাচ্ছেন না মাদ্রাসা শিক্ষার্থীরা"। *Nayadiganta Jobs Portal* (ইংরেজি ভাষায়)। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৬-০২।
9. ↑  ছাত্র সংখ্যা
10. ↑  {{ওয়েব উদ্ধৃতি|ইউআরএল=
11. ↑  ডেস্ক, বিনোদন। "মাদরাসা শিক্ষার্থীদের অংশগ্রহণে বির্তক প্রতিযোগিতার ফাইনালে লালমাটিয়া মহিলা কলেজ ও তা'মীরুল মিল্লাত কামিল মাদরাসা"। *DailyInqilabOnline*। সংগ্রহের তারিখ ২০২১-০৬-০২।
12. ↑  "কুমিল্লা বিশ্ববিদ্যালয়কে হারিয়ে চ্যাম্পিয়ন তামিরুল মিল্লাত কামিল মাদ্রাসা"। *Leading Campus News Portal Bangladesh*। সংগ্রহের তারিখ ২০২১-০৬-০২।

| * দে
* স
বাংলাদেশের কামিল মাদ্রাসা |
| --- |
| রাজশাহী বিভাগ | 
* রাজশাহী দারুস সালাম কামিল মাদ্রাসা
* সরকারি মুস্তাফাবিয়া আলিয়া মাদরাসা
* মদিনাতুল উলুম কামিল মাদ্রাসা
* সাকোয়া বাকশৈল কামিল মাদ্রাসা
* পাবনা আলিয়া মাদ্রাসা
* পুষ্পপাড়া কামিল মাদ্রাসা
* বরাইলমারি কামিল মাদ্রাসা
* নামাজগড় গাউসুল আজম কামিল মাদ্রাসা
* জয়পুরহাট সিদ্দিকিয়া কামিল মাদ্রাসা
* হাতিয়র বহুমুখী কামিল মাদ্রাসা
* উল্লাপাড়া কামিল মাদ্রাসা
* হাজী আহমাদ আলী আলিয়া কামিল মাদ্রাসা
* রঘুনাথপুর কামিল মাদ্রাসা
* পরানপুর কামিল মাদ্রাসা
* শংকরবাটি হেফজুল উলুম ফায়েজা খানম কামিল মাদরাসা

 |
| ঢাকা বিভাগ | 
* সরকারি মাদ্রাসা-ই-আলিয়া, ঢাকা
* তা’মীরুল মিল্লাত কামিল মাদরাসা
* দারুন্নাজাত সিদ্দিকিয়া কামিল মাদরাসা
* জামেয়া কাসেমিয়া কামিল মাদ্রাসা
* কাদেরিয়া তৈয়্যবিয়া আলিয়া মাদ্রাসা
* মিছবাহুল উলূম কামিল মাদ্রাসা
* হয়বতনগর আনোয়ারুল উলুম কামিল মাদরাসা
* ডামুড্যা হামিদিয়া কামিল মাদ্রাসা

 |
| চট্টগ্রাম বিভাগ | 
* আড়াইবাড়ি ইসলামিয়া সাইদিয়া কামিল মাদ্রাসা
* জামেয়া আহমদিয়া সুন্নিয়া আলিয়া
* জামেয়া মিল্লিয়া আহমদিয়া কামিল মাদ্রাসা
* টুমচর ইসলামিয়া কামিল মাদ্রাসা
* ফরিদগঞ্জ মজিদিয়া কামিল মাদ্রাসা
* বায়তুশ শরফ আদর্শ কামিল মাদ্রাসা
* ভাদুঘর দারুস সুন্নাহ কামিল মাদ্রাসা
* ভোলদিঘী কামিল মাদ্রাসা
* মীরসরাই লতিফিয়া কামিল মাদ্রাসা
* রাউজান দারুল ইসলাম কামিল মাদ্রাসা
* শাহচান্দ আউলিয়া কামিল মাদ্রাসা
* সোনাকান্দা দারুল হুদা বহুমুখী কামিল মাদ্রাসা

 |
| সিলেট বিভাগ | 
* সিলেট সরকারি আলিয়া মাদ্রাসা
* শাহজালাল জামেয়া ইসলামিয়া কামিল মাদ্রাসা
* হযরত শাহজালাল দারুসসুন্নাহ ইয়াকুবিয়া কামিল মাদ্রাসা
* গাছবাড়ি জামিউল উলুম কামিল মাদ্রাসা
* সৎপুর কামিল মাদরাসা
* বুরাইয়া কামিল (এম.এ) মাদরাসা
* শায়েস্তাগঞ্জ মডেল কামিল মাদ্রাসা

 |
| রংপুর বিভাগ | 
* ধাপ সাতগাড়া বায়তুল মুকাররম মডেল কামিল মাদরাসা
* মহিমাগঞ্জ আলিয়া কামিল মাদ্রাসা
* মুলাটোল মদিনাতুল উলুম কামিল মাদরাসা
* পঞ্চগড় নুরুন আলা নূর কামিল মাদ্রাসা
* কাকিনাহাট মোস্তাফাবিয়া কামিল মাদ্রাসা
* বড় রংপুর কারামতিয়া কামিল মাদরাসা
* কুড়িগ্রাম আলিয়া কামিল মাদরাসা

 |
| খুলনা বিভাগ | 
* খুলনা আলিয়া মাদ্রাসা
* চৌগাছা কামিল মাদ্রাসা
* কুওয়াতুল ইসলাম কামিল মাদ্রাসা
* বাগেরহাট কামিল মাদ্রাসা

 |
| বরিশাল বিভাগ | 
* ছারছিনা দারুসসুন্নাত কামিল মাদ্রাসা
* ঝালকাঠি এন এস কামিল মাদ্রাসা
* লালমোহন ইসলামিয়া কামিল মাদ্রাসা
* পটুয়াখালী ওয়ায়েজিয়া কামিল মাদ্রাসা
* আল গাযযালী ইসলামিয়া কামিল মাদ্রাসা
* টগড়া দারুল ইসলাম কামিল মাদ্রাসা
* বেগম শেখ ফজিলাতুন্নেছা মহিলা কামিল মাদ্রাসা

 |